Էմբա

Էմբա, գետ Ղազախստանի Ակտյուբինսկի և Գուրևի մարզերում։ Սկիզբ է առնում Մուհոգարների արևմտյան լանջից, հոսում Մերձկասպյան դաշտավայրով։ Կասպից ծովի մոտ կորչում է աղուտների մեջ։ Երկարությունը 712 կմ է, ամռանը ստորին հոսանքում ցամաքում է՝ տրոհվելով խորահուների։ Որոշ ուսումնասիրողների կարծիքով՝ Եվրոպա-Ասիա բաժանման գիծն Ուրալյան լեռներից հետո անցնում է ոչ թե Ուրալ գետով, այլ Էմբա գետով։ Ծանոթագրություններ